
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 473 

27 Μαρτίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση καθηκόντων Ληξιάρχου, σε υπαλλήλους του 

Δήμου Λεβαδέων. 1 

Έγκριση Οργανισμού Εσωτερικής Υπηρεσίας της Δη¬ 
μοτικής Πινακοθήκης Λάρισας-Μουσείο Γ.Ι. Κατσί- 
ΥΡα. 2 


ΑΠΟΦΑΣΕΙ Σ 

Αριθμ. 1621/38755 (1) 


Ανάθεση καθηκόντων Ληξιάρχου, 
σε υπαλλήλους του Δήμου Λεβαδέων. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας: υπόψη: 

1. Τις διατάξεις: Α) των άρθρων 1, 6, 58 και 280 του 
Ν. 3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλικρά¬ 
της» (ΦΕΚ Α787/2010), Β) του άρθρου 1 και του άρθρου 
2 του Ν. 344/1976 «Περί ληξιαρχικών πράξεων» (ΦΕΚ 
Α'/143), όπως ισχύουν μετά την αντικατάστασή τους με 
το άρθρο 9 (παρ. 15 και 16) του Ν. 2307/1995 «Προσαρμο¬ 
γή νομοθεσίας αρμοδιότητας Υπουργείου Εσωτερικών 
στις διατάξεις για τη Νομαρχιακή Αυτοδιοίκηση και 
άλλες διατάξεις» (ΦΕΚ 113/Α71995). 

2. Την αριθ. Φ.127080/57460/21-12-2010 (ΦΕΚ 1984/ 
Β72010) απόφαση του Υπουργού Εσωτερικών, Αποκέ¬ 
ντρωσης και Ηλεκτρονικής Διακυβέρνησης, περί υποδι¬ 
αίρεσης ληξιαρχικής περιφέρειας, Δήμων που συνιστώ- 
νται από συνένωση Ο.Τ.Α. σύμφωνα με τον Ν. 3852/2010. 

3. Την εγκύκλιο 65 (Α.Π.Φ. 127080/57510/31-12-2010) του 
ΥΠ.ΕΣ.Α.Η.Δ. 

4. Τις διατάξεις του άρθρου 56 του Ν. 4257/2014 «Επεί¬ 
γουσες ρυθμίσεις αρμοδιότητας Υπουργείου Εσωτερι¬ 
κών» (ΦΕΚ 93/Α'). 


5. Την πράξη 4 της 06-02-2015 του Υπουργικού Συμ¬ 
βουλίου «Αποδοχή παραιτήσεων των Γενικών Γραμμα- 
τέων των Αποκεντρωμένων Διοικήσεων της Χώρας» 
(ΦΕΚ 24/Α'). 

6. Την αριθμ. 140/05-01-2015 πρόταση της Δημάρχου 
Λεβαδέων. 

7. Την αριθμ. 690/14-01 -2015 βεβαίωση της Οικονο¬ 
μικής Υπηρεσίας του Δήμου Λεβαδέων περί ύπαρξης 
σχετικών πιστώσεων. 

8. Το αριθμ. Δ 8864/27-02-2015 έγγραφο του Εθνι¬ 
κού Τυπογραφείου με το οποίο επιστράφηκε το αριθμ. 
165/3709/22-01-2015 έγγραφό μας, αποφασίζουμε: 

Αναθέτουμε την άσκηση καθηκόντων Ληξιάρχου στο 
Δήμο Λεβαδέων και στη Δημοτική Ενότητα Κορώνειας, 
στον μόνιμο υπάλληλο του Δήμου, Δήμου Νικόλαο του 
Ιωάννη, κλάδου ΔΕ Διοικητικών με βαθμό Ε', σε αντικα¬ 
τάσταση του υπαλλήλου Παπαγεωργίου Γεώργιου του 
Αθανασίου, λόγω συνταξιοδότησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 16 Μαρτίου 2015 

Ο Ασκών Καθήκοντα Γ ενικού Γ ραμματέα 
Αποκεντρωμένης Διοίκησης 
ΗΛΙΑΣ ΤΣΕΛΙΓΚΑΣ 
-♦- 

Αριθμ. 4044/44349 (2) 

Έγκριση Οργανισμού Εσωτερικής Υπηρεσίας της Δημο¬ 
τικής Πινακοθήκης Λάρισας-Μουσείο Γ.Ι. Κατσίγρα. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη τις διατάξεις: 

1. Των άρθρων 1, 63,102,107, 214, 224, 254, 280 και 283 
του Ν. 3852/2010 «Νέα Αρχιτεκτονική της Αυτοδιοίκη¬ 
σης και της Αποκεντρωμένης Διοίκησης - Πρόγραμμα 
Καλλικράτης» (ΦΕΚ 87/τ.Α77-6-2010). 















5828 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Των άρθρων 6 και 9 του Ν. 2503/1997 «Διοίκηση, 
Οργάνωση, Στελέχωση της Περιφέρειας, ρύθμιση θεμά¬ 
των για την Τοπική Αυτ/ση και άλλες διατάξεις» (ΦΕΚ 
107/τ.Α797). 

3. Του άρθρου 8 κεφ. Α παρ. 4ββ του Π.Δ. 138/2010 
«Οργανισμός της Αποκεντρωμένης Διοίκησης Θεσσαλί¬ 
ας - Στερεός Ελλάδας» (ΦΕΚ 231/τ.Α727-12-2010). 

4. Των άρθρων 227, 239 και 240 του Δημοτικού Κοινο¬ 
τικού Κώδικα (Ν. 3463/2006). 

5. Του άρθρου 10, του Ν. 3584/2007 (ΦΕΚ 143/τ.Α72007) 
«Κύρωση του Κώδικα κατάστασης Δημοτικών και Κοινο¬ 
τικών Υπαλλήλων» όπως συμπληρώθηκε με τις διατάξεις 
της παρ. 1 του άρθρου 38 του Ν. 3801/2009 (ΦΕΚ 163/ 
τ.Β704-09-2009). 

6. Των Π.Δ. 37.α/1987, 22/90,50/2001, 347/2003, 44/2005, 
116/2006 και 146/2007 και Π.Δ. 19/2011. 

7. Του Ν. 2190/1994 (ΦΕΚ 28/τ.Α703-03-1994) «Σύσταση 
ανεξάρτητης αρχής για την επιλογή προσωπικού και 
ρύθμιση θεμάτων Δ/σης». 

8. Του Ν. 3839/2010 (ΦΕΚ 51/τ.Α729-03-2010) και οι 
διατάξεις του άρθρου 51 του Ν. 3905/2010 (ΦΕΚ 219/ 
τ. Α72010). 

9. Του άρθρου 90 του «Κώδικα της Νομοθεσίας για 
την Κυβέρνηση και τα Κυβερνητικά Όργανα που κυ¬ 
ρώθηκε με το άρθρο πρώτο του Π.Δ/τος 63/2005 (ΦΕΚ 
98/Τ.Α72005). 

10. Του Ν. 3274/2004 (ΦΕΚ 195/τ.Α'/19-10-2004) «Οργά¬ 
νωση και Λειτουργία των Οργανισμών Τοπικής Αυτ/σης 
Πρώτου και Δευτέρου Βαθμού». 

11. Τον Οδηγό σύνταξης των Οργανισμών Εσωτερικής 
Υπηρεσίας των Δημοτικών Ν.Π.Δ.Δ. της Ελληνικής Εται¬ 
ρίας Τοπικής Ανάπτυξης και Αυτ/σης (Ε.Ε.Τ.Α.Α.- Α.Ε.). 

12. Το πρότυπο σχέδιο Ο.Ε.Υ. μεγάλου Νομικού Προσώ¬ 
που Δημοσίου Δικαίου της Ελληνικής Εταιρίας Τοπικής 
Ανάπτυξης και Αυτ/σης (Ε.Ε.Τ.Α.Α.-Α.Ε.) με αρμοδιότητες 
σε όλους τους τομείς. 

13. Τη με αριθμ. πρωτ. οικ. 2990/18604/25-2-2011 απόφα¬ 
ση της Γενικής Γραμματέως της Αποκεντρωμένης Διοί¬ 
κησης Θεσσαλίας - Στερεός Ελλάδας, περί «Μεταβίβα¬ 
σης δικαιώματος υπογραφής της Γ ενικής Γ ραμματέως 
της Αποκεντρωμένης Διοίκησης Θεσσαλίας - Στερεός 
Ελλάδας στον Προϊστάμενο της Γενικής Διεύθυνσης 
Εσωτερικής Λειτουργίας και στους Προϊσταμένους Δι¬ 
ευθύνσεων και Τμημάτων της ανωτέρω Γενικής Διεύ¬ 
θυνσης» (ΦΕΚ 385/τ.Β7ΐ1-3-2011). 

14. Τη με αριθμ. 22127/18-11-1983 απόφαση του Νομάρχη 
Λάρισας (ΦΕΚ 724/τ.Β7ΐ4-12-1983), περί σύστασης ίδιου 
νομικού προσώπου με το όνομα: «Δημοτική Πινακοθήκη 
Λάρισας-Μουσείο Γ.Ι. Κατσίγρα». 

15. Τη με αριθμ. οικ. 36281/04-11-2011 απόφαση του 
Υπουργού Εσωτερικών (ΦΕΚ 1765/τ.Β705-08-2011), περί 
της διατήρησης αυτοτελών Νομικών Προσώπων Δημο¬ 
σίου Δικαίου Δήμων, μεταξύ των οποίων και της Δη¬ 
μοτικής Πινακοθήκης Λάρισας-Μουσείο Γ.Ι. Κατσίγρα. 

15. Τη με αριθμ. 70/2011 απόφαση του Διοικητικού Συμ¬ 
βουλίου της Δημοτικής Πινακοθήκης Λάρισας-Μουσείο 
Γ.Ι. Κατσίγρα, περί έγκρισης του Οργανισμού Εσωτε¬ 
ρικής Υπηρεσίας της Δημοτικής Πινακοθήκης-Μουσείο 
Γ.Ι. Κατσίγρα. 

16. Τη με αριθμ. 718/2011 απόφαση του Δημοτικού 
Συμβουλίου του Δήμου Λαρισαίων, περί έγκρισης του 


Οργανισμού Εσωτερικής Υπηρεσίας της Δημοτικής Πι- 
νακοθήκης-Μουσείο Γ.Ι. Κατσίγρα. 

17. Τη με αριθμ. 57/2012 γνωμοδότηση (αριθμ. πρακτι¬ 
κού 11/12-07-2012) του Υπηρεσιακού Συμβουλίου Υπαλ¬ 
λήλων Ο.Τ.Α. Ν. Λάρισας, με το οποίο γνωμοδοτεί, υπέρ 
της έγκρισης του Οργανισμού Εσωτερικής Υπηρεσίας 
της Δημοτικής Πινακοθήκης-Μουσείο Γ.Ι. Κατσίγρα. 

18. Το με αριθμ. πρωτ. 878/7721/17-01-2013 έγγραφό 
μας. 

19. Τη με αριθμ. 22/23-05-2013 απόφαση του Προέδρου 
της Δημοτικής Πινακοθήκης Λάρισας-Μουσείο Γ.Ι. Κατσί¬ 
γρα, αναφορικά με τη διαπίστωση αυτοδίκαιης κατάρ¬ 
γησης κενών οργανικών θέσεων πολιτικού προσωπικού, 
με σχέση εργασίας δημοσίου δικαίου, της Δημοτικής 
Πινακοθήκης Λάρισας-Μουσείο Γ.Ι. Κατσίγρα, κατ’ εφαρ¬ 
μογή της παρ. Ια του άρθρου 33 του Ν. 4024/2011 (ΦΕΚ 
1930/τ.Β709-08-2013). 

20. Τη με αριθμ. οικ. 43097/20-10-2013 απόφαση των 
Υπουργών Εσωτερικών-Διοικητικής Μεταρρύθμισης και 
Ηλεκτρονικής Διακυβέρνησης, αναφορικά με την κατάρ¬ 
γηση και διατήρηση κενών οργανικών θέσεων μόνιμου 
προσωπικού στο Ν.Π.Δ.Δ.: Δημοτική Πινακοθήκη Λάρι¬ 
σας-Μουσείο Γ.Ι. Κατσίγρα,, σύμφωνα με τις διατάξεις 
της παρ. Ια του άρθρου 33 του ν. 4024/2011, όπως ισχύει 
(ΦΕΚ 2833/Τ.Β707-11-2013). 

21. Τη με αριθμ. 05/2014 απόφαση του Διοικητικού Συμ¬ 
βουλίου της Δημοτικής Πινακοθήκης Λάρισας-Μουσείο 
Γ.Ι. Κατσίγρα, περί έγκρισης του Οργανισμού Εσωτε¬ 
ρικής Υπηρεσίας της Δημοτικής Πινακοθήκης-Μουσείο 
Γ.Ι. Κατσίγρα. 

22. Τη με αριθμ. 184/2014 απόφαση του Δημοτικού 
Συμβουλίου του Δήμου Λαρισαίων, περί έγκρισης του 
Οργανισμού Εσωτερικής Υπηρεσίας της Δημοτικής Πι¬ 
νακοθήκης - Μουσείο Γ.Ι. Κατσίγρα. 

23. Τη με αριθμ. 64/2014 γνωμοδότηση (αριθμ. πρακτι¬ 
κού 19/28-11-2014) του Υπηρεσιακού Συμβουλίου Υπαλ¬ 
λήλων Ο.Τ.Α. Ν. Λάρισας, με το οποίο γνωμοδοτεί εκ 
νέου, υπέρ της έγκρισης του Οργανισμού Εσωτερικής 
Υπηρεσίας της Δημοτικής Πινακοθήκης - Μουσείο Γ.Ι. 
Κατσίγρα. 

24. Τη με αριθμ. πρωτ. 92/11-03-2015 Βεβαίωση της 
Αντιπροέδρου της Δημοτικής Πινακοθήκης-Μουσείο Γ.Ι. 
Κατσίγρα, με την οποία βεβαιώνει ότι, υπάρχουν εγκε¬ 
κριμένες πιστώσεις, στον προϋπολογισμό του έτους 
2015, για την κάλυψη της μισθοδοσίας του υπηρετού- 
ντος προσωπικού, αποφασίζουμε: 

Εγκρίνουμε τη με αριθμ. 05/2014 απόφαση του Διοικη¬ 
τικού Συμβουλίου, της Δημοτικής Πινακοθήκης Λάρισας- 
Μουσείο Γ.Ι. Κατσίγρα, περί έγκρισης του Οργανισμού 
Εσωτερικής Υπηρεσίας της Δημοτικής Πινακοθήκης- 
Μουσείο Γ.Ι. Κατσίγρα, το περιεχόμενο του οποίου έχει 
ως εξής: 

ΜΕΡΟΣ 1 

ΔΙΑΡΘΡΩΣΗ ΥΠΗΡΕΣΙΩΝ ΤΟΥ ΝΟΜΙΚΟΥ ΠΡΟΣΩΠΟΥ 
Άρθρο 1 

ΔΙΑΡΘΡΩΣΗ ΥΠΗΡΕΣΙΩΝ 

Οι Υπηρεσίες του Νομικού Προσώπου του Δήμου 
περιλαμβάνουν τις παρακάτω οργανικές μονάδες 
ομαδοποιημένες σε ενότητες συναφούς σκοπού και 
αντικειμένου: 

ΕΝΟΤΗΤΑ Α: ΥΠΗΡΕΣΙΕΣ: - ΕΠΙΤΕΛΙΚΕΣ 

- ΠΟΛΙΤΙΣΜΟΥ 

1. Αυτοτελές Γραφείο Διοικητικής Υποστήριξης - Δι¬ 
οργάνωσης Εκθέσεων - Λειτουργίας Εκθεσιακών Χώ- 
ρων-Εικαστικής Βιβλιοθήκης-Αμφιθεάτρου-Εργαστηρίων 
Εικαστικών και Εφαρμοσμένων Τεχνών 

ΕΝΟΤΗΤΑ Β: ΥΠΗΡΕΣΙΕΣ ΟΙΚΟΝΟΜΙΚΕΣ 

1. Αυτοτελές Γ ραφείο οικονομικής υποστήριξης 

ΜΕΡΟΣ 2 

ΑΡΜΟΔΙΟΤΗΤΕΣ ΥΠΗΡΕΣΙΩΝ 

ΕΝΟΤΗΤΑ Α: ΥΠΗΡΕΣΙΕΣ: -ΕΠΙΤΕΛΙΚΕΣ 

-ΠΟΛΙΤΙΣΜΟΥ 

Αρθρο 2 

Αρμοδιότητες Αυτοτελούς Γ ραφείου Διοικητικής υπο¬ 
στήριξης - Διοργάνωσης εκθέσεων- Λειτουργίας Εκθε¬ 
σιακών Χώρων-Εικαστικής Βιβλιοθήκης-Αμφιθεάτρου- 
Εργαστηρίων Εικαστικών και Εφαρμοσμένων Τεχνών 

1. Οργανώνει τις συνεδριάσεις του Διοικητικού Συμ¬ 
βουλίου και τηρεί τα πρακτικά των συνεδριάσεων. 

2. Τηρεί αρχείο των αποφάσεων του Διοικητικού Συμ¬ 
βουλίου και του Προέδρου του Διοικητικού Συμβουλίου. 

3. Παράγει, διεκπεραιώνει, διαχειρίζεται και αρχειο¬ 
θετεί έγγραφα που έχουν σχέση με τη λειτουργία του 
Διοικητικού Συμβουλίου και τις αρμοδιότητες του Προ¬ 
έδρου και του Αντιπροέδρου. 

4. Προγραμματίζει, οργανώνει και ρυθμίζει τις συνα¬ 
ντήσεις του Προέδρου και του Αντιπροέδρου του Διοι¬ 
κητικού Συμβουλίου. 

5. Διεξάγει και διεκπεραιώνει την προσωπική αλληλο¬ 
γραφία του Προέδρου του Διοικητικού Συμβουλίου και 
τηρεί το πρωτόκολλο και το αρχείο αυτής. 

6. Τηρεί αρχείο των κάθε είδους αποφάσεων του Δή¬ 
μου προς χρήση του Διοικητικού Συμβουλίου και του 
Προέδρου του, καθώς και κάθε άλλο στοιχείο σύμφωνα 
με τις κατευθύνσεις του Προέδρου. 

7. Υποστηρίζει τα όργανα διοίκησης και τις υπηρεσίες 
του Νομικού Προσώπου κατά τις διαδικασίες σύνταξης, 
παρακολούθησης και αξιολόγησης των αποτελεσμά¬ 
των των ετήσιων Προγραμμάτων Δράσης του Νομικού 
Προσώπου, την παρακολούθηση της αποτελεσματικό- 
τητας και απόδοσης των υπηρεσιών κατά την επίτευξη 
των στόχων του, υπό συνθήκες διασφάλισης του επι¬ 
θυμητού επιπέδου ποιότητας των παρεχομένων υπη¬ 
ρεσιών. Κατά τις ανωτέρω δραστηριότητες καθώς και 
κατά τις διαδικασίες σύνταξης, παρακολούθησης και 
αξιολόγησης των αποτελεσμάτων του Επιχειρησιακού 
προγράμματος του Δήμου, το Γ ραφείο συνεργάζεται 
με την αρμόδια Υπηρεσία Προγραμματισμού και Ορ¬ 
γάνωσης του Δήμου. 

8. Διερευνά τις ανάγκες των δημοτών σε σχέση με την 
αποστολή του Νομικού Προσώπου και τεκμηριώνει προ¬ 
τάσεις για επεμβάσεις (έργα, ενέργειες, προγράμματα) 
που θα ικανοποιούν τις σχετικές ανάγκες των δημοτών. 

9. Εισηγείται την εφαρμογή προγραμμάτων και δρά¬ 
σεων που αποσκοπούν στην επίτευξη της αποστολής 
και των στόχων του Νομικού Προσώπου. 

10. Συντάσσει προτάσεις που αφορούν στην εφαρ¬ 
μογή προγραμμάτων για την εξασφάλιση και διαρκή 
βελτίωση των τεχνικών και κοινωνικών υποδομών του 
Νομικού Προσώπου. 


11. Διερευνά και ενημερώνει τα όργανα και τις υπη¬ 
ρεσίες του Νομικού Προσώπου για τις πιθανές πηγές 
χρηματοδότησης των προγραμμάτων δράσης του (προ¬ 
γράμματα συγχρηματοδοτούμενα από την ΕΕ, προγράμ¬ 
ματα της ΕΕ, εθνικά προγράμματα κ.λπ.). 

12. Μεριμνά για τη διενέργεια των διαδικασιών ένταξης 
έργων και δράσεων του Νομικού Προσώπου σε προ¬ 
γράμματα συγχρηματοδότησης, για την παρακολού¬ 
θηση της υλοποίησής τους και τη σχετική ενημέρωση 
των αρμοδίων Αρχών, σε συνεργασία με τις αρμόδιες 
υπηρεσίες. 

13. Συνεργάζεται με τις αρμόδιες υπηρεσίες του Δήμου 
και εισηγείται συστήματα και μεθόδους μέτρησης της 
αποτελεσματικότητας και αποδοτικότητας των υπηρε¬ 
σιών του Νομικού Προσώπου (διαδικασίες, δείκτες κλπ), 
καθώς και περιοδικούς στόχους για την βελτίωση της 
αποτελεσματικότητας και αποδοτικότητας των υπηρε¬ 
σιών του Νομικού Προσώπου. 

14. Συγκεντρώνει στοιχεία και δεδομένα που αναφέρο- 
νται στην αποδοτικότητα και αποτελεσματικότητα των 
υπηρεσιών και στην επίτευξη των σχετικών περιοδικών 
τους στόχων, παρακολουθεί την εξέλιξή τους, επεξερ¬ 
γάζεται τα στοιχεία και εκδίδει ενημερωτικές αναφορές 
προς την διοίκηση του Νομικού Προσώπου. 

15. Εισηγείται και παρακολουθεί την υλοποίηση προ¬ 
γραμμάτων έργων και δράσεων για την βελτίωση της 
οργάνωσης του Νομικού Προσώπου με στόχο την βελ¬ 
τίωση της αποδοτικότητας και της αποτελεσματικό- 
τητάς του. 

16. Μεριμνά για την εγκατάσταση και τήρηση συστη¬ 
μάτων διασφάλισης ποιότητας των επί μέρους λειτουρ¬ 
γιών του Νομικού Προσώπου. 

17. Μεριμνά για την εκπόνηση των κάθε είδους εσω¬ 
τερικών Κανονισμών του Νομικού Προσώπου σε συνερ¬ 
γασία με τις αρμόδιες υπηρεσίες. 

18. 

19. Παρακολουθεί την τήρηση και σχεδιάζει και ει- 
σηγείται τις τυχόν επικαιροποιήσεις της οργανωτικής 
δομής και γενικότερα των διατάξεων του Οργανισμού 
Εσωτερικής Υπηρεσίας του Νομικού Προσώπου. 

20. Μεριμνά για τον προσδιορισμό των αναγκαίων 
θέσεων εργασίας και τον προσδιορισμό του αριθμού 
του προσωπικού ανά θέση εργασίας και οργανωτική 
μονάδα του Νομικού Προσώπου, και εισηγείται σχετικά 
στη διοίκηση. 

21. Μέριμνα για τη συμμετοχή εκπροσώπων της Πι¬ 
νακοθήκης σε εκδηλώσεις, συνέδρια, συμπόσια και σε 
κάθε είδους επιστημονικές συναντήσεις για λογαριασμό 
της Πινακοθήκης. 

22. Μέριμνα, συντονισμός και διοργάνωση των εκθέ¬ 
σεων της Δημοτικής Πινακοθήκης και γενικά όλων των 
εκδηλώσεων. 

23. Επικοινωνία και δημόσιες σχέσεις, κατάρτιση και 
εφαρμογή προγραμμάτων δημοσίων σχέσεων με τους 
επισκέπτες και φίλους της Πινακοθήκης, Δημόσιες Αρ¬ 
χές και λοιπά. 

24. Προγραμματίζει και οργανώνει τις συνεδριάσεις 
της καλλιτεχνικής επιτροπής και τηρεί τα πρακτικά. 

25. Παράγει, διεκπεραιώνει, διαχειρίζεται και αρχειο¬ 
θετεί έγγραφα που έχουν σχέση με τη λειτουργία της 
καλλιτεχνικής επιτροπής. 

26. Μέριμνα για την άρτια λειτουργία των εκθεσιακών 
χώρων της Δ.Π.Λ. και του πωλητηρίου ειδών τέχνης. 

27. Μέριμνα για την άρτια λειτουργία της εικαστικής 
βιβλιοθήκης. 

28. Μέριμνα για την άρτια λειτουργία του αμφιθεά¬ 
τρου. 

29. Μέριμνα για την άρτια λειτουργία του Ελεύθερου 
Εργαστηρίου Εικαστικών και Εφαρμοσμένων Τεχνών. 

ΕΝΟΤΗΤΑ Β: ΥΠΗΡΕΣΙΕΣ ΟΙΚΟΝΟΜΙΚΕΣ 

Άρθρο 3 

Αρμοδιότητες Αυτοτελούς Γραφείου Οικονομικής 
Υποστήριξης 

1. Σύνταξη προϋπολογισμού, εφαρμογή και παρακο¬ 
λούθηση της εξέλιξης αυτού, σύνταξη αναμορφώσεών 
του. 

2. Υποστήριξη και τήρηση όλων των διαδικασιών του 
διπλογραφικού λογιστικού συστήματος λογιστικών 
προτύπων κ.λπ. σύμφωνα με την εκάστοτε ισχύουσα 
νομοθεσία. 

3. Σύνταξη των ετήσιων οικονομικών απολογισμών. 

4. Παροχή στοιχείων που ζητούνται από δημόσιες/ 
Ελεγκτικές Υπηρεσίες σύμφωνα με τις διαδικασίες που 
ισχύουν εκάστοτε και έχουν σχέση με τα πραγματοποι- 
ηθέντα έσοδα και έξοδα. 

5. Τήρηση των διαδικασιών ως προς το οικονομικό 
σκέλος που σχετίζονται με τις δωρεές και τις χορηγίες 
προς το Νομικό Πρόσωπο της Δ.Π.Λ.-Μ.Γ.Ι.Κ. 

6. Παραλαβή των κάθε φύσης παραστατικών, που 
απαιτούνται κατά περίπτωση για την πληρωμή των 
οφειλών της Δ.Π.Λ.-Μ.Γ.Ι.Κ. στους αντίστοιχους δικαι¬ 
ούχους. 

7. Έλεγχος των προηγούμενων παραστατικών, έλεγχος 
της επάρκειας της αντίστοιχης πίστωσης του Προϋπο¬ 
λογισμού της Δ.Π.Λ. και έκδοση χρηματικών ενταλμάτων 
πληρωμής. Διαβίβαση των ενταλμάτων στον Ταμία για 
την διενέργεια των πληρωμών. 

8. Τήρηση αρχείων και κάθε είδους παραστατικών και 
αντίστοιχων δικαιολογητικών ,που χρησιμοποιούνται 
για την ενημέρωση του λογιστικού συστήματος της 
Δ.Π.Λ-Μ.Γ.Ι.Κ. 

9. Κατάρτιση συμβάσεων έργων και προμηθειών, τή¬ 
ρηση των προβλεπόμενων από τις ισχύουσες διατάξεις 
βιβλίων. 

10. Παραλαβή των Χρηματικών Ενταλμάτων πληρωμών 
και διενέργεια πληρωμών προς τους δικαιούχους, μετά 
από έλεγχο των τυχόν επιπρόσθετων δικαιολογητικών 
που ορίζει ο νόμος ότι πρέπει μα προσκομίζουν οι δι¬ 
καιούχοι π .χ .φορολογική ενημερότητα. 

11. Καταγραφή των διενεργούμενων πληρωμών σύμ¬ 
φωνα με τις ισχύουσες διαδικασίες. 

12. Μέριμνα και απόδοση των κάθε φύσης κρατήσεων 
υπέρ τρίτων που αντιστοιχούν στα επιμέρους εντάλ¬ 
ματα πληρωμής. 

13. Διεκπεραίωση Προμηθειών, τήρηση των σχετικών 
διαδικασιών για τις προμήθειες που αφορούν στις τεχνι¬ 
κές προδιαγραφές, την αξιολόγηση τεχνικών χαρακτηρι¬ 
στικών, επεξεργασία ενστάσεων επί τεχνικών θεμάτων 
και ποιοτικό και ποσοτικό έλεγχο παραλαμβανομένων 
αγαθών. 

14. Μέριμνα για τη σύσταση και υποστήριξη της λει¬ 
τουργίας Επιτροπών, που συστήνονται για τη διενέργεια 


διαγωνισμών, τη λήψη και αξιολόγηση προσφορών, την 
παραλαβή των παραγγελλομένων ειδών κ,λπ. 

15. Τήρηση των διαδικασιών για την κατακύρωση των 
προς προμήθεια ειδών σε συγκεκριμένους προμηθευτές 
(Διακηρύξεις, διαγωνισμοί, λήψη προσφορών, αξιολόγη¬ 
ση προσφορών .παραγγελίες ειδών κ.λπ. 

16. Παρακολούθηση της τήρησης των όρων των συμ¬ 
βάσεων για την εντός των οριζομένων προθεσμιών 
παράδοση των υλικών από τους προμηθευτές, την 
επιβολή ποινικής ρήτρας σε περίπτωση εκπρόθεσμων 
παραδόσεων ή τη χορήγηση παρατάσεων με απόφαση 
του αρμοδίου οργάνου όπως τούτο καθορίζεται στις 
συμβάσεις ή στις διακηρύξεις. 

17. Παραλαβή των τιμολογίων από τους προμηθευτές. 

18. Παραλαβή των εγγυητικών επιστολών από τους 
προμηθευτές σύμφωνα με τους όρους και το ποσό που 
καθορίζεται από τη διακήρυξη. 

ΜΕΡΟΣ 3 

ΔΙΟΙΚΗΣΗ -ΕΠΟΠΤΕΙΑ -ΣΥΝΤΟΝΙΣΜΟΣ 

Άρθρο 4 

Διοίκηση - Εποπτεία - Συντονισμός 

1. Το Νομικό Πρόσωπο διοικείται από Ιίμελές Συμ¬ 
βούλιο. 

2. Των υπηρεσιών του Νομικού Προσώπου προΐσταται 
ο Πρόεδρος του Διοικητικού Συμβουλίου ο οποίος επο¬ 
πτεύει και ελέγχει τις υπηρεσίες έτσι ώστε να εξασφαλί¬ 
ζεται με αποδοτικό τρόπο η αποτελεσματικότητα στην 
επίτευξη των περιοδικών στόχων και προγραμμάτων 
που αποφασίζονται από το Διοικητικό Συμβούλιο. Σε 
περίπτωση απουσίας ή κωλύματος του Προέδρου, αυτός 
αναπληρώνεται από τον Αντιπρόεδρο του Διοικητικού 
Συμβουλίου. 

3. Ο Πρόεδρος του Διοικητικού Συμβουλίου δύναται 
να συγκαλεί περιοδικά ή κατά περίπτωση Συντονι¬ 
στικά Συμβούλια στα οποία μετέχουν με εκπροσώ¬ 
πους τους το σύνολο ή μέρος (ανάλογα με ομοιογενή 
θεματικά αντικείμενα) των υπηρεσιών του Νομικού 
Προσώπου. Παράλληλα, και για την βελτίωση της 
αποτελεσματικότητας και απόδοσης του έργου του 
Νομικού Προσώπου, είναι δυνατός ο ορισμός, με από¬ 
φαση του Προέδρου: 

(α) Μόνιμων ή κατά περίπτωση τμηματικών επιτροπών 
ή ομάδων εργασίας για την επεξεργασία ζητημάτων 
που αφορούν περισσότερες διοικητικές ενότητες του 
Νομικού Προσώπου. 

(β) Ομάδων διοίκησης έργου ή προγράμματος. 

(γ) Συντονιστών (ρΐΌίοοΐ πιαηαςοΓε) για την εκτέλεση 
έργων ή προγραμμάτων με αξιοποίηση προσωπικού και 
από διάφορες διοικητικές ενότητες. 

(δ) Υπαλλήλων - συνδέσμων μεταξύ διοικητικών ενο¬ 
τήτων με ισχυρή αλληλεξάρτηση. 

Άρθρο 5 

Καλλιτεχνική επιτροπή 

Το Διοικητικό Συμβούλιο ορίζει Πενταμελή Καλ¬ 
λιτεχνική Επιτροπή, μέσα σε ένα μήνα από τη συ¬ 
γκρότησή του σε σώμα ή από τη λήξη της θητείας 
της προηγούμενης καλλιτεχνικής επιτροπής και συ¬ 
μπληρώνει τα κενά, που τυχόν δημιουργούνται. Η 

Καλλιτεχνική Επιτροπή (Κ.Ε) εκλέγει ανάμεσα στα 
μέλη της τον Πρόεδρο. Το Αξίωμα των μελών της 
Κ.Ε είναι τιμητικό και άμισθο και η θητεία της είναι 
διετής. Τα μέλη της Κ.Ε. πρέπει να ενημερώνονται 
για την πορεία και εξέλιξη των εικαστικών τεχνών 
στη χώρα μας και στο εφικτό και του εξωτερικού, 
και να ασχολούνται και παρακολουθούν τα εικαστικά 
δρώμενα. 

Ειδικότερα η Κ.Ε. έχει τις παρακάτω αρμοδιότητες: 

Α) Προτείνει στο Δ.Σ. τους καλλιτέχνες, ομάδες καλ¬ 
λιτεχνών και συνεργασίες με Πινακοθήκες, Μουσεία και 
εικαστικούς φορείς, που θα ήθελαν να συνεργαστούν 
με την Δ.Π.Λ-Μ.Γ.Ι.Κ., λαμβάνοντας υπόψη τις οικονο¬ 
μικές δυνατότητες της Δ.Π.Λ., ώστε το Δ.Σ. που είναι 
το αρμόδιο όργανο, να προβεί στη λήψη αποφάσεων 
για την κατάρτιση του προγράμματος εκθέσεων των 
μεγάλων εκθεσιακών χώρων και του αίθριου του 1ου 
ορόφου. 

Β) Γνωμοδοτείγια κάθε ζήτημα, που υποβάλλεται από 
το Δ.Σ., τον Πρόεδρο ή τον Διευθυντή αν υπάρχει, και 
υποβάλλει τις προτάσεις της στο Δ.Σ. για την καλύτερη 
οργάνωση. 

Άρθρο 6 

Αρμοδιότητες Προϊσταμένων Διοικητικών Ενοτήτων 

Ο Προϊστάμενος κάθε διοικητικής ενότητας (Διεύθυν¬ 
σης, Τμήματος, Αυτοτελούς Τμήματος ή Αυτοτελούς 
Γραφείου) ευθύνεται έναντι του αμέσως υπερκείμε¬ 
νου διοικητικού επιπέδου για την αποτελεσματική και 
αποδοτική εκτέλεση των λειτουργιών της ενότητας, 
προγραμματίζοντας, οργανώνοντας, συντονίζοντας 
και ελέγχοντας τις επί μέρους δραστηριότητες, έτσι 
ώστε να εκπληρώνονται οι περιοδικοί στόχοι του Νο¬ 
μικού Προσώπου με βάση τα αντίστοιχα προγράμματα 
δράσης. Ειδικότερα ο προϊστάμενος της διοικητικής 
ενότητας: 

1) Διατυπώνει τους στόχους και τα προγράμματα δρά¬ 
σης που αφορούν στην διοικητική ενότητα της οποίας 
προίσταται. 

2) Υπογράφει τα σχετικά έγγραφα για τις αποφά¬ 
σεις που αποκεντρώνονται στον υπηρεσιακό μηχανισμό 
μετά από εξουσιοδότηση του Προέδρου του Διοικητικού 
Συμβουλίου. 

3) Μεριμνά για την στελέχωση, την οργάνωση, τον 
συντονισμό και τον έλεγχο των δραστηριοτήτων της 
διοικητικής ενότητας με τρόπο ώστε να υλοποιούνται 
αποτελεσματικά τα προγράμματα δράσης και οι κατά 
περίπτωση αποφάσεις ή εντολές. 

4) Μεριμνά για τη βελτίωση της αποτελεσματικότητας 
της δράσης της διοικητικής ενότητας, τη βελτίωση της 
απόδοσης του ανθρώπινου δυναμικού και των τεχνικών 
μέσων, την καλύτερη εξυπηρέτηση των δημοτών και 
την καλύτερη ανταπόκριση της ενότητας στις τοπικές 
ανάγκες. 

5) Εποπτεύει, αξιολογεί και κατευθύνει το προσωπικό 
της διοικητικής ενότητας, μεριμνώντας για την ανά¬ 
πτυξη και επιμόρφωσή του, τη βελτίωση των συνθη¬ 
κών εργασίας και τη διατήρηση αρμονικών εργασιακών 
σχέσεων. 

6) Ετοιμάζει τους περιοδικούς απολογισμούς των προ¬ 
γραμμάτων δράσεις της διοικητικής ενότητας και τους 


αντίστοιχους οικονομικούς απολογισμούς σε συνεργα¬ 
σία με τις οικονομικές υπηρεσίες. 

7) Παραλαμβάνει την αλληλογραφία που σχετίζεται 
με τις αρμοδιότητες της διοικητικής μονάδας του, την 
χαρακτηρίζει και την διανέμει στις αρμόδιες υπηρεσια¬ 
κές μονάδες ή υπαλλήλους παρέχοντας τις αναγκαίες 
οδηγίες για τις ενέργειες που πρέπει να γίνουν. 

8) Εισηγείται για θέματα αρμοδιότητας της διοικητι¬ 
κής ενότητας προς τον Πρόεδρο του Διοικητικού Συμ¬ 
βουλίου και παρίσταται, εφόσον απαιτηθεί, στις συνε¬ 
δριάσεις συλλογικών οργάνων και επιτροπών. 

9) Έχει το δικαίωμα τροποποίησης ή απόρριψης των 
υπηρεσιακών εισηγήσεων των κατώτερων ιεραρχικά 
επιπέδων με ενυπόγραφη πάντοτε σημείωση του στα 
σχετικά έγγραφα και παράλληλη υποχρέωση έγκαιρης 
και αιτιολογημένης ενημέρωσης του ανώτερου ιεραρ¬ 
χικά επιπέδου. 

10) Έχει την ευθύνη ελέγχου και θεώρησης όλων των 
εγγράφων των υπαλλήλων της διοικητικής ενότητας 
που εποπτεύει. 

11) Δέχεται τους πολίτες και παρέχει τις αναγκαίες 
διευκρινήσεις σε περιπτώσεις παραπόνων και διαφορών 
σχετικών με τις υπηρεσίες που εποπτεύει. Εισηγείται 
συστήματα ενημέρωσης των δημοτών σχετικά με τις 
προσφερόμενες υπηρεσίες του Νομικού Προσώπου. 

12) Συνεργάζεται με φορείς εκτός Νομικού Προσώ¬ 
που που σχετίζονται με τις λειτουργίες της διοικητικής 
ενότητας. 

13) Είναι υπεύθυνος για την νομιμότητα των ενεργειών 
της διοικητικής μονάδας του. 

14) Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στον τοπικό, 
ελληνικό και διεθνές περιβάλλον, που έχουν σχέση με 
τις λειτουργίες της διοικητικής ενότητας. Ενημερώνει 
το προσωπικό και μεριμνά για την τήρηση των νομικών 
διατάξεων, την εφαρμογή καινοτομιών και την προσαρ¬ 
μογή της λειτουργίας της διοικητικής ενότητας στις 
εξελίξεις του εξωτερικού περιβάλλοντος. 

Αρθρο 7 

Κανονισμοί Λειτουργίας των Υπηρεσιών 

1. Οι αρμοδιότητες των επί μέρους οργανικών μο¬ 
νάδων και των προϊσταμένων τους θεωρούνται ως η 
γενική περιγραφή του ρόλου τους και αποτελούν το 
βασικό πλαίσιο λειτουργίας τους. Λεπτομερέστερες 
περιγραφές αρμοδιοτήτων μπορούν να γίνουν με τη 
σύνταξη κανονισμών λειτουργίας των οργανικών μο¬ 
νάδων. 

2. Ο λεπτομερής τρόπος λειτουργίας της κάθε ορ¬ 
γανικής μονάδας, οι θέσεις εργασίας, οι περιγραφές 
καθηκόντων, οι διαδικασίες διοίκησης και λειτουργί¬ 
ας, καθώς και ο τρόπος λειτουργίας των παραρτη¬ 
μάτων, ορίζονται με αποφάσεις του Προέδρου του 
Διοικητικού Συμβουλίου ή καθορίζονται με ειδικούς 
κανονισμούς λειτουργίας που συντάσσονται με από¬ 
φαση του Προέδρου μετά από εισήγηση των αρμόδιων 
προϊσταμένων. 

ΜΕΡΟΣ 4 

ΘΕΣΕΙΣ ΠΡΟΣΩΠΙΚΟΥ 
Άρθρο 8 

ΟΡΓΑΝΙΚΕΣ ©ΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

1. Οι οργανικές θέσεις του μονίμου προσωπικού του 
Νομικού Προσώπου διακρίνονται στις εξής κατηγο¬ 
ρίες: 

Α. Πανεπιστημιακής Εκπαίδευσης (ΠΕ). 

Β. Τεχνολογικής Εκπαίδευσης (ΤΕ). 

Γ. Δευτεροβάθμιας Εκπαίδευσης (ΔΕ). 

Δ. Υποχρεωτικής Εκπαίδευσης (ΥΕ). 

Τα προσόντα διορισμού περιγράφονται στο 
Π.Δ. 37α/1987, στο Π.Δ. 22/1990 και στο Π.Δ. 50/2001, 
όπως εκάστοτε ισχύουν. 

2. Στην κατηγορία Πανεπιστημιακής Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 


ΚΛΑΔΟΙ ΠΕ 

ΑΡΙΘΜΟΣ 

ΘΕΣΕΩΝ 

ΠΕ Διοικητικού 

1 

ΠΕ Ιστορικός Τέχνης 

1 

ΠΕ Μουσειολόγου 

1 

Σύνολο θέσεων ΠΕ 

3 


ΚΛΑΔΟΙ ΤΕ 

ΑΡΙΘΜΟΣ 

ΘΕΣΕΩΝ 

ΤΕ Βιβλιοθηκονόμος 

1 

Σύνολο θέσεων ΔΕ 

1 


ΚΛΑΔΟΙ ΔΕ 

ΑΡΙΘΜΟΣ 

ΘΕΣΕΩΝ 

ΔΕ Διοικητικού 

1 

Σύνολο θέσεων ΔΕ 

1 


Αρθρο 9 

ΠΡΟΣΩΡΙΝΕΣ -ΠΡΟΣΩΠΟΠΑΓΕΙΣ ΘΕΣΕΙΣ ΜΕ ΣΧΕΣΗ 
ΕΡΓΑΣΙΑΣ ΑΟΡΙΣΤΟΥ ΧΡΟΝΟΥ 


1. Προβλέπονται οι παρακάτω οργανικές θέσεις που 
καλύπτονται από προσωπικό με σύμβαση εργασίας ιδι¬ 
ωτικού δικαίου αορίστου χρόνου (ΙΔΑΧ): 


ΚΛΑΔΟΣ 

ΑΡΙΘΜΟΣ 

ΘΕΣΕΩΝ 

ΠΕ Διοικητικού 

1 

ΔΕ Διοικητικού 

2 

ΥΕ Εργάτης καθαριότητας 

1 

Σύνολο προσωποπαγών θέσεων ΙΔΑΧ 

4 


2. Οι ανωτέρω θέσεις αυτές καταργούνται όταν κε¬ 
νωθούν με οποιονδήποτε τρόπο. 

Αρθρο 10 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ 

Προβλέπονται δύο (2) θέσεις προσωπικού με σύμβα¬ 
ση εργασίας ιδιωτικού δικαίου ορισμένου χρόνου, δια¬ 
φόρων ειδικοτήτων, για την αντιμετώπιση εποχικών ή 
άλλων περιοδικών ή πρόσκαιρων αναγκών, σύμφωνα με 
τις κείμενες διατάξεις 

Αρθρο 11 

Συμβάσεις Μίσθωσης Έργου με αντίτιμο 


ΔΑΣΚΑΛΟΙ ΕΛΕΥΘΕΡΟΥ 

ΕΡΓΑΣΤΗΡΙΟΥ ΕΙΚΑΣΤΙΚΩΝ & 

ΕΦΑΡΜΟΣΜΕΝΩΝ ΤΕΧΝΩΝ 

ΑΡΙΘΜΟΣ 

ΘΕΣΕΩΝ 

ΠΕ Δάσκαλοι Εικαστικών Τεχνών 
Ζωγράφοι, Χαράκτες, Γλύπτες 

16 

ΠΕ Δάσκαλοι Εφαρμοσμένων Τεχνών 

1 

ΤΕ Δάσκαλοι Εφαρμοσμένων Τεχνών 

1 

ΔΕ Δάσκαλοι Εφαρμοσμένων Τεχνών 

2 

Σύνολο θέσεων 

20 


ΜΕΡΟΣ 5 

ΠΡΟΪΣΤΑΜΕΝΟΙ ΥΠΗΡΕΣΙΩΝ 


Αρθρο 12 

Προϊστάμενοι Υπηρεσιών 

Προϊστάμενοι των Αυτοτελών Γραφείων ορίζονται 
υπάλληλοι κλάδου ΠΕ ή ΤΕ και ελλείψει αυτών υπάλ¬ 
ληλοι κλάδου ΔΕ 

ΜΕΡΟΣ 6 
Αρθρο 13 
Τελικές διατάξεις 

1. Κατά την έναρξη της ισχύος του παρόντος Οργανι¬ 
σμού οι υπηρετούντες στο Νομικό Πρόσωπο υπάλληλοι 
κατατάσσονται στις αντίστοιχες θέσεις των σχετικών 
κλάδων. 

2. Η κατανομή του προσωπικού στις επί μέρους ορ¬ 
γανικές μονάδες γίνεται με απόφαση του Προέδρου 
του Διοικητικού Συμβουλίου, λαμβάνοντας υπόψη τις 
λειτουργικές ανάγκες των μονάδων, τα προσόντα, την 
πείρα και τις ειδικές γνώσεις των υπαλλήλων. 

3. Η ισχύς του παρόντος Οργανισμού Εσωτερικών 
Υπηρεσιών αρχίζει από τη δημοσίευσή του στην Εφη¬ 
μερίδα της Κυβερνήσεως, οπότε παύει να ισχύει κάθε 
προηγούμενη σχετική απόφαση. 

ΑΚΡΟΤΕΛΕΥΤΙΟ ΑΡΘΡΟ: ΚΑΛΥΨΗ ΔΑΠΑΝΗΣ 

Από την απόφαση αυτή προκαλείται δαπάνη ύψους 
περίπου 89.030 € για το τρέχον έτος 2015, που θα κα- 

λυφθεί από τους Κ.Α. του προϋπολογισμού του Ν.Π.Δ.Δ. 
της Δημοτικής Πινακοθήκης Λάρισας-Μουσείο Γ.Ι. Κα- 
τσίγρα, ήτοι: 

Κ.Α. 6011, Κ.Α. 6051.01, Κ.Α. 6051.02, Κ.Α. 6021, Κ.Α. 6052.01 
Για τα επόμενα έτη προκαλείται ετήσια δαπάνη ύψους 
118.700 €, η οποία θα προβλέπεται στους αντίστοιχους 
προϋπολογισμούς του Ν.Π.Δ.Δ. της Δημοτικής Πινακο¬ 
θήκης Λάρισας-Μουσείο Γ.Ι. Κατσίγρα. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 13 Μαρτίου 2015 

Με εντολή Γ ενικού Γ ραμματέα 
Αποκεντρωμένης Διοίκησης 
Ο Προϊστάμενος Τμήματος Τοπικής Αυτοδιοίκησης 
και Νομικών Προσώπων Λάρισας 

ΚΩΝΣΤΑΝΤΙΝΟΣ ΣΑΒΒΑΣ - ΓΚΑΝΤΑΚΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίΡή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.βί.9τ - β-πιαΜ: ννβόπΐ3δ1βΓ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 











































































